РЕПУБЛИКА СРБИЈА РЕСТРИКТИВНО

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/171-21

29. април 2021. године

Б е о г р а д

З А П И С Н И К

8. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 29. АПРИЛА 2021. ГОДИНЕ

Седница је почела у 15.30 часова.

Седницом је председавала Катарина Ракић, председник Одбора.

Седници су присуствовали чланови Одбора: Зоран Бојанић, Никола Војиновић, Маја Грбић, Дејан Кесар, Никола Кожовић, Милосав Милојевић, Ивана Николић, Горан Пекарски, Адријана Пуповац, Самир Тандир, Славенко Унковић и Милан Урошевић.

Седници је присуствовао заменик члана Одбора Велибор Станојловић (заменик Бојана Торбице).

Седници нису присуствовали чланови Одбора:Арђенд Бајрами, Крсто Јањушевић и Милутин Мркоњић , нити њихови заменици.

Седници су присуствовали представници Преговарачке групе за поглавље 10 - „Информационо друштво и медији“: Милош Цветановић, државни секретар Министарства трговине, туризма и телекомуникација и председник Преговарачке групе за Поглавље 10, Милан Добријевић**,** помоћник министра трговине, туризма и телекомуникација и заменик председника Преговарачке групе за Поглавље 10, Владана Радисављевић Ђорђевић, руководилац групе за развој електронских комуникација и Славица Кукољ, начелник и секретар Преговарачке групе за Поглавље 10.

На основу члана 255. став 3. Пословника Народне скупштине, група од девет чланова Одбора (више од трећине од укупног броја чланова Одбора) је упутила образложени предлог да ова седница, на којој ће Одбор разматрати Предлог преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 - „Информационо друштво и медији“, буде затворена за јавност*.*

Ово с обзиром на то да документ, у складу са чланом 10а Уредбе о канцеларијском пословању органа државне управе, носи ознаку „рестриктивно“, односно да садржи податке који су по својој природи осетљиви.

У складу са наведеном одредбом Пословника o овом предлогу Одбор одлучује без претреса.

Одбор је једногласно (13 гласова „за“) усвојио предлог да се седница затвори за јавност.

На предлог председника Одбор је већином гласова (12 „за“, један члан Одбора није искористио право да гласа) утврдио следећи

Д н е в н и р е д:

1. Разматрање Предлога преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 - ,,Информационо друштво и медији“, који носи ознаку „РЕСТРИКТИВНО“.

Прва тачка дневног реда: **Разматрање Предлога преговарачке позиције Републике Србије за Међувладину конференцију о приступању Републике Србије Европској унијиза Преговарачко поглавље 10 - ,,Информационо друштво и медији“, који носи ознаку „РЕСТРИКТИВНО“**

Милош Цветановић, државни секретар Министарства трговине, туризма и телекомуникација и председник Преговарачке групе за Поглавље 10 представио је Предлог преговарачке позиције за Поглавље 10 – ,,Информационо друштво и медији“.

Поводом ове тачке дневног реда није било дискусије.

Одбор је одлучио једногласно (14 гласова „за“) да дâ позитивно мишљење на Предлог преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 - ,,Информационо друштво и медији“.

За известиоца Одбора на седници Одбора за европске интеграције одређена је Катарина Ракић, председник Одбора.

На основу члана 256. Пословника Народне скупштине, Одбор је једногласно (14 гласова „за“) донео одлуку да дâ следеће саопштење за јавност са ове седнице:

Одбор за просторно планирање, саобраћај, инфраструктуру и телекомуникације је, на седници одржаној 29. априла 2021. године, која је била затворена за јавност, размотрио и дао позитивно мишљење на Предлог преговарачке позиције Републике Србије за Међувладину конференцију о приступању Републике Србије Европској унији за Преговарачко поглавље 10 – “Информационо друштво и медији“.

Седници је председавала Катарина Ракић, председник Одбора.

Седница Одбора је закључена у 15.50 часова.

СЕКРЕТАР ПРЕДСЕДНИК

Биљана Илић Катарина Ракић